زلزلہ کوہ ہندوکش 2015ء

ہندوکش زلزلہ 2015ء 26 اکتوبر 2015ء کو 13:39 (افغانستانی وقت)، 14:09 (پاکستانی وقت، (09:09 یو ٹی سی) پر جنوبی ایشیا میں 7.5 درجے کا زلزلہ تھا جس کے جھٹکے پاکستان،افغانستان اور بھارت کے کئی علاقوں میں محسوس کیے گئے۔ اس زلزلے میں سب سے زیادہ پاکستان متاثر ہوا جہاں سرکاری طور پر 200 سے زائد افراد کی جاں بحق ہونے کی تصدیق ہوئی، افغانستان میں بھی 70 سے زائد افراد جاں بحق ہوئے۔ پاکستان میں اِس زلزلے کی ریکٹر اسکیل پر شدت 8.1 تھی۔

اثرات 
اب تک کی اطلاعات کے مطابق، زلزلے کی وجہ سے 248 سے زائد افراد پاکستان میں جاں بحق ہوئے، افغانستان میں کل 115 افراد جاں بحق ہوئے جن میں سے 5 جلال آباد اور 12 طالب علم تخار میں بھگدڑ مچنے سے ہلاک ہوئے۔ پاکستان میں کم از کم 194 زخمی افراد سوات ہسپتال اور سیکڑوں پشاور ہسپتال لائے گئے۔ زلزلے کے باعث پاکستان کے صوبہ خیبر پختونخوا، قبائلی علاقہ جات اور گلگت بلتستان میں سب سے زائد نقصانات ہوئے۔ شدید متاثرہ علاقوں میں شانگلہ، دیر زیریں، دیر بالا اور چترال شامل ہیں جبکہ سوات، مالاکنڈ، چارسدہ، پشاور، دیامر، ہنزہ نگر، استور ،غذر وغیرہ میں بھی چھوٹے بڑے نقصانات کا سامنا رہا، افغانستان میں بدخشاں صوبہ، صوبہ ننگرہار، صوبہ تخار، صوبہ کابل سمیت بہت سے علاقے متاثر ہوئے ہیں، چونکہ زلزلے کا مرکز افغانستان کا صوبہ بدخشاں تھا اس لیے افغانستان میں سب سے زیادہ یہی علاقہ متاثر ہوا۔

حوالہ جات 

2015ء کے زلزلے
2015ء میں افغانستان
2015ء میں پاکستان
2015ء میں پاکستان میں آفات
افغانستان میں زلزلے
بھارت میں 2015ء کی تباہیاں
بھارت میں زلزلے
پاکستان میں زلزلے
سلسلہ کوہ ہندوکش
تاجکستان میں زلزلے
Short description is different from Wikidata